Χρήστος Πάλλης

Ο Χρήστος Πάλλης είναι Έλληνας οικονομολόγος και πολιτικός. Διετέλεσε δήμαρχος Μεθάνων (1999-2010) και πρόεδρος του Ελληνικού Οργανισμού Τουρισμού (ΕΟΤ).

 Βιογραφικά στοιχεία 
Γεννήθηκε στα Μέθανα Τροιζηνίας και αποφοίτησε από το Τμήμα Οργάνωσης και Διοίκησης Επιχειρήσεων του Οικονομικού Πανεπιστημίου Αθηνών (ΑΣΟΕΕ). Έπειτα συνέχισε τις σπουδές στο Πανεπιστήμιο της Ουαλίας, όπου έλαβε το μεταπτυχιακό του δίπλωμα στη Διοίκηση Επιχειρήσεων και στα Χρηματοοικονομικά.

Πριν την ενασχόλησή του με την τοπική αυτοδιοίκηση, εργάστηκε στον τραπεζικό κλάδο και σε ελληνικές και πολυεθνικές επιχειρήσεις.Πρόεδρος ΕΟΤ , Ιστοσελίδα Ελληνικού Οργανισμού Τουρισμού (ΕΟΤ).

Εκλέχθηκε για πρώτη φορά δήμαρχος του δήμου Μεθάνων στις δημοτικές εκλογές του 1998 με ποσοστό 40,2% των ψήφων στον πρώτο γύρο και με ποσοστό 51,5% στον δεύτερο γύρο.Δημοτικές εκλογές 1998: Δήμος Μεθάνων , Ιστοσελίδα Υπουργείου Εσωτερικών.
Στις επόμενες δημοτικές εκλογές του 2002, εκλέχθηκε από τον πρώτο γύρο με ποσοστό 57,3% των ψήφων,Δημοτικές εκλογές 2002: Δήμος Μεθάνων , Ιστοσελίδα Υπουργείου Εσωτερικών. όπως και στις επόμενες δημοτικές εκλογές του 2006, με ποσοστό 69,11%.Δημοτικές εκλογές 2006: Δήμος Μεθάνων , Ιστοσελίδα Υπουργείου Εσωτερικών-Singular Logic.
Υπήρξε ο τελευταίος δήμαρχος Μεθάνων, από με το σχέδιο Καλλικράτη, ο δήμος ενσωματώθηκε στον νέο δήμο Τροιζηνίας.Δ. Μεθάνων Ν. Αργολίδος και Κορινθίας, Ιστοσελίδα Ελληνικής Εταιρείας Τοπικής Ανάπτυξης και Αυτοδιοίκησης.

Το 2011, ανακηρύχθηκε διδάκτωρ του Παντείου Πανεπιστημίου του τμήματος Δημόσιας Διοίκησης, με ειδικότητα στα Δημόσια Οικονομικά.

Το 2013, διορίστηκε πρόεδρος του Ελληνικού Οργανισμού Τουρισμού επί θητείας της υπουργού Τουρισμού Όλγας Κεφαλογιάννη.Ο κ. Χρήστος Πάλλης νέος πρόεδρος του ΕΟΤ , Ιστοσελίδα Express, 15/01/13Ο Χρήστος Πάλλης για το Σαλόνι Παραδοσιακών Σκαφών στα Μέθανα , Ιστοσελίδα Poros News, 29/05/2013.

 Παραπομπές 

 Εξωτερικοί σύνδεσμοι 
 Ιστοσελίδα ΕΟΤ, Πρόεδρος ΕΟΤ: Χρήστος Πάλλης

Κατηγορία:Δήμαρχοι ελληνικών πόλεων
Κατηγορία:Πρόεδροι του Ελληνικού Οργανισμού Τουρισμού